label_title: 2006-os női sakkvilágbajnokság
label_desc: A 2006-os női sakkvilágbajnokság 2006. március 10–27. között Oroszországban, Jekatyerinburgban került megrendezésre. A versenyt ezúttal is kieséses (knock out) rendszerben bonyolították le, amelyen a regnáló világbajnoknak is részt kellett vennie címe megvédéséhez. A világbajnok bolgár Antoaneta Sztefanova már a második körben kiesett, így új világbajnok avatására került sor. Ismét egy kínai versenyző, ezúttal Hszü Jü-hua lett a női sakkozás világbajnoka, miután a döntőben 2,5–0,5 arányban legyőzte az orosz Alisza Galljamovát.